Document ID: 31983R1577

ΚΑΝΟΝΙΣΜΟΣ (ΕΟΚ) αριθ. 1577/83 ΤΟΥ ΣΥΜΒΟΥΛΙΟΥ της 14ης Ιουνίου 1983 περί τροποποιήσεως του κανονισμού (ΕΟΚ) αριθ. 1431/82 περί ειδικών μέτρων για τα πίσα, τα κουκιά και τα φούλια
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,
την πρόταση της Επιτροπής(1),
τη γνώμη του Ευρωπαϊκού Κοινοβουλίου(2),
τη γνώμη της Οικονομικής και Κοινωνικής Επιτροπής(3),
Εκτιμώντας:
ότι ο κανονισμός (ΕΟΚ) αριθ. 1431/82(4), όπως τροποποιήθηκε από τον κανονισμό (ΕΟΚ) αριθ. 1225/83(5), προβλέπει καθεστώς ενισχύσεως για τα πίσα, τα κουκιά και τα φούλια που συγκομίζονται στην Κοινότητα- ότι η ενίσχυση αυτή χορηγείται μόνο στα πρόσωπα που χρησιμοποιούν τα εν λόγω προϊόντα και αναλαμβάνουν την υποχρέωση να πληρώσουν στους παραγωγούς τιμή τουλάχιστον ίση με την ελάχιστη τιμή-
ότι λόγω της νομισματικής κατάστασης, και της απουσίας νομισματικών εξισωτικών ποσών στον τομέα αυτόν, οι παραγωγοί ορισμένων Κρατών μελών επωφελούνται αδικαιολόγητου πλεονεκτήματος σε σχέση με τους παραγωγούς των υπολοίπων Κρατών μελών, στο μέτρο που οι χρησιμοποιούντες έχουν συμφέρον να προμηθεύονται από Κράτη μέλη όπου η ελάχιστη τιμή μετατρεπόμενη σε εθνικό νόμισμα είναι η πλέον χαμηλή- ότι εξ αυτού του λόγου προκύπτει διαταραχή της κοινοτικής αγοράς των προϊόντων αυτών-
ότι φαίνεται, κατά συνέπεια, απαραίτητο να προβλεφθεί εφαρμογή συστήματος νομισματικών προσαρμογών για τα εν λόγω προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ακόλουθο άρθρο παρεμβάλλεται στον κανονισμό (ΕΟΚ) αριθ. 1431/82:
"Άρθρο 2α
Το Συμβούλιο, με ειδική πλειοψηφία και μετά από πρόταση της Επιτροπής, μπορεί να θεσπίσει σύστημα νομισματικών προσαρμογών για τα προϊόντα που αναφέρονται στο άρθρο 1."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στο Λουξεμβούργο, στις 14 Ιουνίου 1983.

Labels: 2
17
19